Course: JUGUEM AMB WEBS...COM SE JUGA?

En aquest curs de moodle treballareu el text instructiu a partir d'escriure les instruccions de jocs que trobem a la web.

Teniu a continuació la seqüència del procés en 5 apartats:

En el primer trobareu un llistat de jocs per tal de navegar lliurement i triar el joc que després haureu d'explicar.

A continuació trobareu un exemple de text instructiu, l'AWALE. Llegiu-lo amb atenció, si ho feu podreu fer una partida amb els companys i/o amb la PDI. En el mateix apartat teniu un enllaç d'ajuda per tal de tenir clar com s'estructura una frase i el text instructiu.

En el tercer apartat, "Ens organitzem", heu d'escriure a la wiki el nom de cada membre de la classe i el joc que vol explicar, d'aquesta manera podeu evitar que expliqueu el mateix.

En el quart apartat teniu el fòrum, allà heu d'entrar i elaborar el text instructiu del joc triat.

I en el cinquè i últim apartat teniu la possibilitat de crear un joc a la web amb Scratch. Una sèrie de tutorials us permetran aventurar-vos en la creació dels jocs.